**Խոնաս Գուտիեռես** (իսպ.՝ Jonás Manuel Gutiérrez, հուլիսի 5, 1983(1983-07-05), Բուենոս Այրես, Արգենտինա), արգենտինացի ֆուտբոլիստ, կիսապաշտպան։ Այժմ հանդես է գալիս իսպանական Դեպորտիվո Լա Կորունյա ֆուտբոլային ակումբում։

Կենսագրություն
--------------

Խոնաս Գուտիեռեսը ծնվել է 1983 թվականի հունիսի 5-ին Արգենտինայի Բուենոս Այրես պրովինցիայի Սաենս Պենիա քաղաքում։ Պրոֆեսիոնալ կարիերան սկսել է «Վալես Սարսֆիլդե» ակումբում, որտեղ հանդես է եկել 2001-2005 թվականներին։ 2005 թվականին հաղթել է Արգենտինայի չեմպիոնատը («Վալես Սարսֆիլդե» ակումբի կազմում)։

2005 թվականին տեղափոխվում է իսպանական Մալյորկա։ Մալյորկայում հանդես է եկել 3 մրցաշրջան, անցկացրել է մոտավորապես 100 խաղ և դարձել 5 գոլի հեղինակ։

2008 թվականի հունիսի 2-ին կնքել է 5-ամյա պայմանագիր անգլիական «Նյուքասլ Յունայթեդ»-ի հետ։ «Նյուքասլ Յունայթեդ»-ի կազմում հանդես է եկել 18 համարի ներքո։ «Կաչաղակների» կազմում առաջին խաղն անցկացրել է 2008 թվականի օգոստոսի 18-ին (Մանչեսթեր Յունայթեդի դեմ, 1:1)։

2014 թվականի հունվարի 12-ին Խոնաս Գուտիեռեսը իր թվիթերյան էջում գրել է.

|  |  |  |
| --- | --- | --- |
|  | Շնորհակալ եմ ձեր հաղորդագրությունների համար։ Ես վայելել եմ այն 5 տարիները, որոնք անցկացրել եմ Նյուքասլի կազմում։ Վստահ եմ, որ Նյուքասլը մրցաշրջանը կավարտի աղյուսակի վերևում։- Խոնաս Գուտիեռես (01.12.2014) |  |

2014 թվականի հունվարի 14-ին վարձավճարով տեղափոխվել է «Նորվիչ Սիթի»։

2015 թվականի հունիսին հայտարարվեց, որ «Նյուքասլը» չի պատրաստվում երկարաձգել պայմանագիրը Խոնաս Գուտիրեսի հետ։

2015 թվականի սեպտեմբերի 1-ին ազատ ագենտի կարգավիճակով տեղափոխվեց իսպանական Դեպորտիվո Լա Կորունյա։

Միջազգային կարիերա
------------------

Արգենտինայի ֆուտբոլի ազգային հավաքականի կազմում անցկացրել է 22 խաղ և դարձել 1 գոլի հեղինակ։

Արգենտինայի ֆուտբոլի ազգային հավաքականի նախկին մարզիչ Դիեգո Մարադոնան արտահայտվել է հետևյալ կերպ.

|  |  |  |
| --- | --- | --- |
|  | Ես ունեմ Մեսսի, Մասկերանո, Խոնաս և ևս 8 խաղացող։ |  |

Հիվանդություն
-------------

2014 թվականի սեպտեմբերին ի հայտ եկավ Խոնաս Գուտիեռեսի հիվանդությունը։ Նրա մոտ ախտորոշվեց ամորձիների քաղցկեղ։ Վիրահատության արդյունքում հեռացվեց ձախ ամորձին։ Վիրահատությունից հետո Խոնասը ենթարկվեց քիմիաթերապիայի։

2014 թվականի նոյեմբերի 3-ին Խոնասը իր թվիթերյան կայքում գրել էր, որ լիովին հաղթահարել է քաղցկեղը։ 2015 թվականի մարտի 5-ին քաղցկեղ հաղթահարած Խոնասը վերադարձավ խաղադաշտ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Video of Spiderman celebration
2. ↑  FBref.com(բազմ․)
3. ↑  As (իսպ.) — Madrid: Grupo Prisa, 1967.
4. ↑  Խոնաս Գուտիեռես, Թիթեր
5. ↑  «GUTIERREZ JOINS NORWICH ON LOAN». *www.canaries.co.uk*. Արխիվացված է օրիգինալից 2015 թ․ սեպտեմբերի 23-ին. Վերցված է 2016 թ․ հունվարի 16-ին.
6. ↑  "Maradona pone a Jonás a la misma altura que Messi y Mascherano"
7. ↑  «Jonas Gutierrez on Twitter». *Twitter*. Վերցված է 2016 թ․ հունվարի 16-ին.
8. ↑  «Хонас Гутьеррес: «Запомню этот день на всю оставшуюся жизнь» - Новости пользователей - Футбол - Sports.ru». *Sports.ru*. Վերցված է 2016 թ․ հունվարի 16-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |